PIB Headquarters
কোভিড-১৯ সংক্রান্ত পিআইবি’র প্রাত্যহিক সংবাদ
নয়াদিল্লি, ০৪ ডিসেম্বর, ২০২০
ভারতে সুষ্পষ্টভাবে করোনায় আক্রান্তের হার আরও কমে হয়েছে মোট আক্রান্তের ৪.৩৫ শতাংশ; দৈনিক ভিত্তিতে আরোগ্য লাভের সংখ্যা পরপর ৭ দিন আক্রান্তের সংখ্যাকে ছাপিয়ে গেছে; সুস্থতার মোট সংখ্যা ৯০ লক্ষের বেশি
ভারতে আজ সুষ্পষ্টভাবে করোনায় আক্রান্ত্রের হার গতকালের হার ৪.৪৪ শতাংশ থেকে কমে ৪.৩৫ শতাংশ হয়েছে। দেশে গত ৭ দিনের প্রবণতা অব্যাহত থেকে আজও দৈনিক আক্রান্তের তুলনায় সুস্থতার সংখ্যা বেশি হয়েছে। দৈনিক ভিত্তিতে সুস্থতার সংখ্যা আক্রান্তের সংখ্যার তুলনায় বেশি হওয়ায় দেশে বর্তমানে সুষ্পষ্টভাবে করোনায় আক্রান্তের সংখ্যা ৪ লক্ষ ১৬ হাজার ৮২। দেশে গত ২৪ ঘন্টায় ৩৬ হাজার ৫৯৫ জন নতুন করে করোনায় আক্রান্ত হলেও একই সময়ে সুস্থ হয়েছেন ৪২ হাজার ৯১৬ জন। সংখ্যার নিরিখে সুস্থতা ও আক্রান্তের মধ্যে ফারাক বেড়ে হয়েছে ৬ হাজার ৩২১। দেশে গত ২৪ ঘন্টায় সুষ্পষ্টভাবে করোনায় আক্রান্তের সংখ্যা আরও ৬ হাজার ৮৬১ হ্রাস পেয়েছে। ভারতে প্রতি ১০ লক্ষ জনসংখ্যায় মৃত্যুহার সর্বনিম্ন। পশ্চিমের দেশগুলিতে প্রতি ১০ লক্ষে মৃত্যুর সংখ্যা ৬ হাজার ৯৩৬। দেশে আজ সুস্থতার হার বেড়ে হয়েছে ৯৪.২ শতাংশ। একইভাবে সুস্থতার সংখ্যা দাঁড়িয়েছে ৯০ লক্ষ ১৬ হাজার ২৮৯। সুস্থতার সংখ্যা এবং সুষ্পষ্টভাবে আক্রান্তের সংখ্যার মধ্যে ফারাক আরও বেড়ে বর্তমানে হয়েছে ৮৬ লক্ষ ২০৭। দেশে গত ২৪ ঘন্টায় আরোগ্য লাভকারীদের ৮০.১৯ শতাংশই ১০টি রাজ্য ও কেন্দ্রশাসিত অঞ্চল থেকে। মহারাষ্ট্রে একদিনেই সর্বাধিক ৮ হাজার ৬৬ জন আরোগ্য লাভ করেছেন। অন্যদিকে কেরালায় সুস্থ হয়েছে ৫ হাজার ৫৯০ জন। দিল্লী থেকে একদিনেই আরও ৪ হাজার ৮৩৪ জন আরোগ্য লাভ করেছেন। দেশে গত ২৪ ঘন্টায় নতুন করে করোনায় আক্রান্তদের ৭৫.৭৬ শতাংশই ১০টি রাজ্য ও কেন্দ্রশাসিত অঞ্চল থেকে। কেরালা থেকে একদিনেই সর্বাধিক ৫ হাজার ৩৭৬ জন আক্রান্ত হয়েছেন। মহারাষ্ট্রে বৃহস্পতিবার আক্রান্তের সংখ্যা ৫ হাজার ১৮২। অন্যদিকে দিল্লীতে রেকর্ড ৩ হাজার ৭৩৪টি নতুন আক্রান্তের ঘটনা ঘটেছে। দেশে গত ২৪ ঘন্টায় করোনা জনিত কারণে ৫৪০ জনের মৃত্যু হয়েছে। এরমধ্যে ৭৭.৭৮ শতাংশই মারা গেছেন ১০টি রাজ্য ও কেন্দ্রশাসিত অঞ্চল থেকে। মহারাষ্ট্র থেকে একদিনেই সর্বাধিক ১১৫ জনের মৃত্যু হয়েছে। দিল্লী থেকে গত ২৪ ঘন্টায় মারা গেছেন ৮২ জন এবং পশ্চিমবঙ্গে করোনায় মৃত্যু হয়েছে ৪৯ জনের। সমগ্র বিশ্বের সঙ্গে তুলনায় ভারতে প্রতি ১০ লক্ষে করোনা জনিত কারণে মৃত্যুর সংখ্যা ১০১।
কোভিড-১৯ টিকাকরণের কৌশল নিয়ে আলোচনা করতে প্রধানমন্ত্রীর সর্বদলীয় বৈঠক
দেশে কোভিড-১৯ টিকাকরণ কৌশল নিয়ে আলোচনা করতে প্রধানমন্ত্রী শ্রী নরেন্দ্র মোদী আজ ভিডিও কনফারেন্সের মাধ্যমে সর্বদলীয় বৈঠকে যোগ দেন। প্রধানমন্ত্রী জানান, এক সুসংবদ্ধ টিকাকরণ কৌশল প্রণয়নে সরকার কাজ করছে। সমগ্র বিশ্ব এক নিরাপদ ও সুলভ টিকা উদ্ভাবনের ব্যাপারে ভারতের দিকে তাকিয়ে রয়েছে বলে মন্তব্য করে প্রধানমন্ত্রী সম্প্রতি তাঁর আমেদাবাদ, পুণে ও হায়দরাবাদ শহরে টিকা উৎপাদন ও গবেষণা কেন্দ্রগুলি ঘুরে দেখার অভিজ্ঞতা বিনিময় করেন। এ সম্পর্কে প্রধানমন্ত্রী আরও জানান, আরও ৮টি সম্ভাব্য টিকা যেগুলি ট্রায়ালের বিভিন্ন পর্যায়ে রয়েছে, সেগুলি ভারতে উৎপাদন করা হবে। এই ৮টি টিকার মধ্যে ৩টি সম্পূর্ণ দেশীয় টিকাও রয়েছে। তিনি আরও বলেন, এই টিকাগুলি আগামী কয়েক সপ্তাহের মধ্যেই হাতে আসবে বলে মনে করা হচ্ছে। বিজ্ঞানী মহলের অনুমোদন পেলে যত শীঘ্র সম্ভব ভারতে টিকাকরণ অভিযানের সূচনা হবে। অগ্রাধিকারের ভিত্তিতে টিকাকরণের বিষয়ে কাদের চিহ্নিত করা হবে, সে সম্পর্কে কেন্দ্রীয় সরকার রাজ্য সরকারগুলির সঙ্গে ঘনিষ্ঠ সমন্বয় বজায় রেখে কাজ করছে। ভারতের টিকা বন্টনের ক্ষেত্রে দক্ষতা, সক্ষমতা এবং অভিজ্ঞতা সহ টিকাকরণের সুবিস্তৃত নেটওয়ার্ক সম্পর্কে প্রধানমন্ত্রী বলেন, এগুলি সবই কোভিড টিকাকরণের সুবিন্যস্তকরণে আমাদের সাহায্য করবে। রাজ্য সরকারগুলির সঙ্গে অতিরিক্ত টিকা সংরক্ষণের হিমঘর গড়ে তুলতে ও অন্যান্য পরিবহণগত চাহিদা মেটাতে সহযোগিতা করা হবে বলেও প্রধানমন্ত্রী জানান।
সর্বদলীয় বৈঠকে প্রধানমন্ত্রীর সমাপ্তিসূচক ভাষনের মূল অংশ
প্রাক্তন প্রধানমন্ত্রী শ্রী আই কে গুজরালের সম্মানে স্মারক ডাকটিকিট প্রকাশ করেছেন উপ-রাষ্ট্রপতি
উপ-রাষ্ট্রপতি এম ভেঙ্কাইয়া নাইডু দেশের প্রাক্তন প্রধানমন্ত্রী ইন্দ্র কুমার গুজরালের প্রতি গভীর শ্রদ্ধা নিবেদন করেছেন। উপরাষ্ট্রপতি আজ ভার্চুয়াল মাধ্যমে প্রয়াত প্রধানমন্ত্রীর নামে একটি স্মারক ডাকটিকিটের প্রকাশ করেন। তিনি বলেন, শ্রী গুজরাল ছিলেন একজন শিক্ষিত এবং সুবক্তা। উপরাষ্ট্রপতি তাঁকে 'সজ্জন রাজনীতিবিদ' হিসেবে উল্লেখ করে বলেন, যিনি কোনদিন মূল্যবোধের কাছে আত্মসমর্পণ করেন নি। প্রাক্তন প্রধানমন্ত্রীকে বহুমুখী ব্যক্তিত্বের অধিকারী হিসেবে বর্ণনা করে উপ-রাষ্ট্রপতি বলেন, তিনি বেশ কয়েকটি বই রচনা করেছিলেন এবং কবিতা পাঠ ও আবৃত্তি উপভোগ করতেন। ভারতের পররাষ্ট্র মন্ত্রী থাকাকালীন তাঁর প্রদত্ত 'গুজরাল মতবাদ'এর জন্য তিনি সুবিদিত হয়ে রয়েছেন। উপরাষ্ট্রপতি রাজনীতিবিদদের তাঁদের প্রতিপক্ষকে শত্রু হিসেবে না দেখে প্রতিদ্বন্দ্বী হিসেবে বিবেচনা করার আহ্বান জানিয়ে বলেন, বিভিন্ন রাজনৈতিক দলের সদস্যদের মধ্যে সামাজিক সম্পর্ক থাকা প্রয়োজন। মতপার্থক্য দূরে সরিয়ে রেখে দেশের স্বার্থে একযোগে কাজ করা উচিত। এর পাশাপাশি জাতীয় স্বার্থেই বৈদেশিক নীতির সমর্থন করা উচিত। সার্ক গোষ্ঠী ভুক্ত দেশ গুলিকে একত্রিত হয়ে সন্ত্রাসবাদের বিরুদ্ধে একযোগে সোচ্চার হতে হবে। উপরাষ্ট্রপতি বলেন, ভারত সর্বদাই শান্তির বিশ্বাসী। প্রতিবেশী দেশগুলির সঙ্গে বন্ধুত্বপূর্ণ সহযোগিতা গড়ে তুলতে চায়। কিন্তু দুর্ভাগ্যক্রমে বিগত বেশ কয়েক বছর ধরে ভারতকে আন্তঃসীমান্ত সন্ত্রাসের মুখোমুখি হতে হয়েছে। তিনি বলেন ভারত আশা করে যে, জাতিসংঘ সন্ত্রাসবাদীদের প্রশ্রয়কারী দেশগুলির বিরুদ্ধে সক্রিয় ভূমিকা গ্রহণ করবে। যে সব দেশ সন্ত্রাসবাদীদের মদত দিচ্ছে তাদের বিচ্ছিন্ন করার পাশাপাশি তাদের প্রতি নিষেধাজ্ঞা আরোপ করার জন্য চাপ সৃষ্টি করবে।
পিআইবি’র আঞ্চলিক কার্যালয় থেকে প্রাপ্ত তথ্য
• আসাম : রাজ্যে আরও ১৬৫ জন নতুন করে করোনায় আক্রান্ত। এর ফলে, করোনায় আক্রান্তের সংখ্যা বেড়ে ২ লক্ষ ১৩ হাজার ছাড়িয়েছে। রাজ্যের স্বাস্থ্য মন্ত্রী ট্যুইটে জানিয়েছেন, সুস্থতার হার ৯৭.৮৯ শতাংশ এবং সুস্পষ্টভাবে আক্রান্তের হার ১.৬৪ শতাংশ।
• মণিপুর : রাজ্যে আরও দু’জনের মৃত্যু হওয়ায় করোনাজনিত কারণে মৃতের সংখ্যা বেড়ে ২৯৬ হয়েছে।
• মেঘালয় : রাজ্যে গত ২৪ ঘন্টায় আরও ২ জনের মৃত্যু হওয়ায় করোনাজনিত কারণে মৃতের সংখ্যা বেড়ে ১১৬ হয়েছে। গত ২৪ ঘন্টায় নতুন করে ৫২ জন আক্রান্ত হওয়ায় রাজ্যে সুস্পষ্টভাবে করোনায় আক্রান্তের সংখ্যা বেড়ে ৬৪৮ হয়েছে।
• সিকিম : রাজ্যে আরও ২৭ জন করোনায় আক্রান্ত হওয়ায় সংক্রমিতের সংখ্যা বেড়ে ৩২০ হয়েছে।
• মহারাষ্ট্র : বৃহন মুম্বাই পুর নিগম টিকাকরণের বিষয়টি অনুমোদিত হলেই একমাসে প্রায় ১ কোটি মানুষকে টিকাকরণের জন্য প্রস্তুত হচ্ছে। ইতিমধ্যেই পুর কর্তৃপক্ষ টিকাকরণ প্রক্রিয়ার একটি নীল নক্শা প্রস্তুত করেছে। মুম্বাইবাসীদের প্রথমেই টিকা দেওয়ার পরিকল্পনা হচ্ছে। এছাড়াও, পুর কর্তৃপক্ষ চিকিৎসা কর্মী, বর্জ্য ব্যবস্থাপনা কর্মী, পুলিশ কর্মী এবং ৫০ বছরের বেশি বয়সী নাগরিকদেরকেও অগ্রাধিকারের ভিত্তিতে টিকাকরণের উদ্যোগ গ্রহণ করছে।
• গুজরাট : রাজ্যে গত ২৪ ঘন্টায় আরও রেকর্ড ১ হাজার ৫৪০ জন করোনায় আক্রান্ত। মৃত্যু হয়েছে ১৩ জনের। এর ফলে, করোনায় আক্রান্তের সংখ্যা বেড়ে ২ লক্ষ ১৪ হাজার ছাড়িয়েছে। মৃত্যু হয়েছে ৪ হাজার ৩১ জনের। রাজ্যে সুস্পষ্টভাবে করোনায় আক্রান্তের সংখ্যা ১৪ হাজার ৯১৩।
• রাজস্থান : রাজ্যে বৃহস্পতিবার নতুন করে ২ হাজার ৮৬ জন করোনায় সংক্রমিত হয়েছেন। মৃত্যু হয়েছে আরও ২০ জনের। এর ফলে, আক্রান্তের সংখ্যা বেড়ে ২ লক্ষ ৭৪ হাজার ছাড়িয়েছে। এখনও পর্যন্ত মহামারীতে মৃত্যু হয়েছে ২ হাজার ৩৭০ জনের। দীপাবলী উৎসব পরবর্তী সময়ে রাজ্যে সুস্পষ্টভাবে করোনায় আক্রান্তের সংখ্যা বেড়ে ২৫ হাজার ৫৪৪ হয়েছে।
• মধ্যপ্রদেশ : রাজ্যে বৃহস্পতিবার নতুন করে ১ হাজার ১৪৫০ জন করোনায় সংক্রমিত হয়েছেন। মারা গেছেন আরও ১৩ জন। এর ফলে, আক্রান্তের সংখ্যা ২ লক্ষ ১০ হাজার ছাড়িয়েছে। মহামারীজনিত কারণে মৃতের সংখ্যা বেড়ে ৩ হাজার ৩০০ হয়েছে।
• কেরল : প্রধানমন্ত্রীর আহ্বানে আজ সর্বদলীয় বৈঠকে যোগ দেওয়া রাজ্যের সাংসদরা নিখরচায় টিকা বন্টনের জন্য শ্রী মোদীর কাছে আবেদন জানিয়েছেন। সাংসদরা আরও বলেছেন, টিকার প্রত্যেক ডোজেই প্রস্তাবিত ২ হাজার ৫০০ টাকা খরচ করার সামর্থ্য সাধারণ মানুষের নেই। এদিকে রাজ্যে ১ দিনেই সর্বাধিক বৃহস্পতিবার ৩১ জনের মৃত্যু হয়েছে। রাজ্যে আরও ৫ হাজার ৩৭৬ জন নতুন করে করোনায় আক্রান্ত। এদিকে দৈনিক নমুনা পরীক্ষায় আক্রান্তের হার কমে ৮.৮৯ শতাংশ হয়েছে।
• কর্ণাটক : রাজ্যের একাধিক মন্ত্রী আসন্ন বড়দিন উৎসব ও ইংরাজি নববর্ষের সময় নৈশকালীন কার্ফিউ বলবৎ করার সম্ভাবনা নেই বলে ইঙ্গিত দিয়েছেন। রাজ্যের স্বাস্থ্য মন্ত্রী জানিয়েছেন, সংক্রমণ প্রতিরোধের ক্ষেত্রে অবিলম্বে এ ধরনের কার্ফিউ – এর কোনও যৌক্তিকতা নেই। বিতর্কিতভাবে তিনি উৎসব উদযাপনের যৌক্তিকতা নিয়ে প্রশ্ন তুলেছেন। এদিকে একাধিক পুষ্টিবিদ, চিকিৎসক এবং সমাজসেবী মুখ্যমন্ত্রীকে চিঠি লিখে সমস্ত সরকারি ও সরকারি সহায়তাপ্রাপ্ত বিদ্যালয়গুলিতে ছাত্রছাত্রীদের দুগ্ধ বিতরণ করার পরামর্শ দিয়েছেন।
• অন্ধ্রপ্রদেশ : পূর্বাঞ্চলীয় নৌ-কমান্ডের পক্ষ থেকে বিশাখাপত্তনমে বার্ষিক নৌ-সেনা দিবস উদযাপন অনুষ্ঠান এবার কোভিড নিষেধাজ্ঞার প্রেক্ষিতে সংক্ষিপ্ত আকারে অনুষ্ঠিত হয়েছে। এদিকে রাজ্যের বিধান পরিষদের আরও একজন সদস্য দ্বিতীয়বার করোনায় সংক্রমিত হওয়ায় চিকিৎসার জন্য তাঁকে হায়দরাবাদে স্থানান্তরিত করা হয়েছে।
• তেলেঙ্গানা : রাজ্যে গত ২৪ ঘন্টায় আরও ৬৩১ জন করোনায় আক্রান্ত ও ২ জনের মৃত্য হয়েছে। একই সময়ে সুস্থ হয়েছেন ৮০২ জন। রাজ্যে করোনায় আক্রান্তের সংখ্যা বেড়ে ২ লক্ষ ৭২ হাজার ছাড়িয়েছে। সুস্পষ্টভাবে করোনায় আক্রান্তের সংখ্যা ৮ হাজার ৮২৬। মৃত্যু হয়েছে ১ হাজার ৪৬৭ জনের। সুস্থ হয়েছেন লক্ষ ৬১ হাজারেরও বেশি। সুস্থতার হার জাতীয় স্তরে গড় হার ৯৪.২ শতাংশের তুলনায় বেড়ে হয়েছে ৯৬.২১ শতাংশ।